Keava raudteepeatus

Keava raudteepeatus on raudteepeatus Raplamaal Kehtna vallas Keaval Tallinna–Viljandi raudteeliinil.

Keava raudteepeatuses on 550 mm kõrgune täismõõdus perroon. Rong sõidab Balti jaamast Keavasse umbes 1 tund ja 8 minutit. Peatuses peatub päevas kaheksa Türi rongi (pooled Türi poole ja pooled Tallinna poole) ja neli Viljandi rongi (pooled Viljandi poole ja pooled Tallinna poole). Piletihinnalt kuulub peatus IV tsooni, olles üleminekupeatuseks tsoonide ja peatusepõhise piletihinnaga ala vahel.http://elron.ee/wp-content/uploads/2016/01/elron_A2_hinnakiri_13012016.pdf

Ajalugu
Keava jaam (saksa Kedenpäh) rajati koos kitsarööpmelise Tallinna–Viljandi raudteeliinliiniga 1901. aastal.

Lelle ja Keava jaama vahel asus liini algaastatel Ohekatku peatus.Eesti kitsarööpmelised raudteed Jaamast on saanud Edelaraudtee peatuskoht

Jaamahoone
Keava jaamahoone valmis samal ajal jaamaga. Hoone ehitati tüüpprojekti järgi analoogselt Käru, Lelle jm jaamahoonetega, kuid erineb välisviimistluse poolest. 

Puidust jaamahooneid iseloomustab ühe-kahekorruseline asümmeetriline fassaad, mille ülesehitus sarnaneb laiarööpmelise raudtee jaamahoonetega. Kitsarööpmelise raudtee jaamahoonena torkab esile aga tagasihoidlikum dekoorikasutus. Hoone keskel asub läbi maja ulatuv vestibüül, millest paremal, ühekorruselises külgtiivas asus reisijate ootesaal. Vasakul asus kontori- ja postiruum koos vestibüüli avaneva piletimüügiaknaga. Teisel korrusel asus jaamaülema ametikorter.

Tänapäeval on hoone kasutusel elamuna.Mehis Helme "Eesti Raudteejaamad" (Tänapäev, 2003)

 Pilte 

Viited

Välislingid

 Infot peatuse kohta; fotod (vene keeles)

Kategooria:Kehtna vald
Kategooria:Eesti raudteejaamad
Kategooria:Pärnu–Tallinna juurdeveoraudtee